Joan Martí i Alanis

Hi Joan Martí i Alanis (Nobyembre 29, 1928 - Oktubre 11, 2009) usa nga kasanhe nga Obispo han Urgell ngan tungod hini, kasanhe nga igkasi-Prinsipe han Andorra. Hiya an Obispo han Urgell tikang han 1971 tubtob 2003. Usa hiya han mga nagpirma, upod kan François Mitterrand, han bag-o nga konstitusyon han Andorra dida han 1993.

Biyograpiya
Anak hiyá nira Ramon Martí i París ngan d'Emília Alanís i Cuarte, nagtapós hiyá han iya pag-aram pansingbahan ha Seminaryo han Tarragona (1939-1951). Katapos hin pagka-ordenar nga padì dida han 17 Hunyo 1951, nag-aram hiyá han iya lisensyatura ha Humanidades Clásicas ha Salamanca (1951-1954).

Ginpadará hiya ni Kardinal Benjamín de Arriba y Castro ngadto ha Kolehiyo han Mare de Déu de la Mercè de Montblanc, nga diin ginhimo hiya nga direktor didâ han tuig 1957. Hadto gihapon nga tuig, nakakuha hiya hin diploma ha pinulongan Frinanses tikang ha Sorbonne ngan han 1959 nakakuha hin diploma ha pinulongan Ininggles didto ha Oversea Language School ha Londres.

Mga kasarigan

Biyograpiya
Mga natawo han 1928
Mga namatay han 2009
Mga Catalan nga mga obispo
Mga prinsipe han Andorra
Mga Katoliko Romano nga mga obispo
Politika
Andorra
Espanya